**̏लागत साझेदारीमा आधारित युवा लक्षित कार्यक्रम̎" कार्यान्वयन कार्यविधि , २०७९**

स्वीकृत मिति २०७९।०२।

**प्रस्तावनाः** युवाहरुले कम्तीमा ३ जना मिलि समुहमा गरि राखेको उद्योग तथा कृषि जन्य उत्पादन र पशुपालनको क्षेत्रमा कार्यरत भै आफु र आफ्नो परिवारलाई स्वावलम्बी रुपमा स्वदेश मै केही कार्य गरी आम्दानीको स्रोतमा सहयोग गरिरहेका युवा समुह उद्धमीहरुका लागि थप आर्थिक सहयोगले आफ्नो गरिराखेको पेशामा केही सामग्री थप गरेमा अझै व्यवसाय विस्तार हुने र आम्दानीको क्षेत्र बढने देखी यस कार्यालयमा सहयोगको अपेक्षा राखी प्रस्ताव पेश गरेमा युवा समुहहरुको पेशामा सहयोग पुर्याउने उद्धेश्यले प्रदेश सरकार, युवा तथा खेलकुद मन्त्रालय, प्रदेश युवा परिषद्को आ.ब. २०७८।०७९ को स्वीकृत कार्यक्रमलाई पारदर्शी व्यवस्थित र नतिजामुलक बनाई यो कार्यक्रम प्रभावकारी रुपमा संचालन गर्नको लागि युवा तथा खेलकुद मन्त्रालयले यो कार्यविधि बनाएको छ ।

**१. संक्षिप्त नाम र प्रारम्भः** (१) यो कार्यविधिको नाम **"**लागत साझेदारीमा आधारित युवा लक्षित कार्यक्रम̎" कार्यान्वयन कार्यविधि , २०७९ रहेको छ ।

२) यो कार्यविधि कार्यकारी समितिले स्वीकृत गरेको मितिदेखि लागू हुनेछ ।

**२. परिभाषाः विषय वा प्रसङ्गले अर्को अर्थ नलागेमा यस कार्यविधिमाः**

क\_) "लागत साझेदारीमा आधारित युवा लक्षित कार्यक्रम̎" कार्यक्रम प्रदेश युवा परिषद्को कार्यालयले युवाहरुको उद्धमशिलतामा थप टेवा पुर्याउने उद्देश्यले राखिएको कार्यक्रम सम्झनु पर्दछ । र यसले कम्तीमा ३ जना युवाहरु मिली नेपाल सरकारको सरोकारवाला संस्थामा दर्ता गरी कार्य निरन्तरता साथ गरिराखेको उद्योग, कृषि र पशुपालन लगायत आम्दानी हुने हिसावले गरिएको सम्पूर्ण लगानिलाई समेत जनाउनेछ । यसले वाणिज्यमा दर्ता भएको व्यापारलाई जनाउने छैन ।

ख) "परिषद्" भन्नाले प्रदेश युवा परिषद् सम्झनु पर्दछ ।

ग) "कार्यकारी समिति" भन्नाले प्रदेश युवा परिषद्को कार्यकारी समिति सम्झनु पर्दछ ।

घ) “मन्त्रालय” भन्नाले युवा तथा खेलकुद मन्त्रालय सम्झनु पर्दछ ।

ङ) "कार्यालय" भन्नाले प्रदेश युवा परिषद्को कार्यालय, हेटौडा, मकवानपुर सम्झनु पर्दछ ।

च) "युवा " भन्नाले १६-४० उमेर समुहको व्यक्तिलाई सम्झनु पर्दछ ।

छ) " उद्धम" भन्नाले युवाहरुले गरेको उद्योग, घरेलु उद्योग, व्यवसायिक कृषि उत्पादन तथा व्यवसायिक पशुपालनलाई सम्झिनुपर्दछ ।जसमा कम्तीमा ३ जना युवा वा सो भन्दा बढी युवाहरुको लगानी सुनिस्चित भएको हुनु पर्नेछ । यसले होटेल, व्युटी पार्लर, किराना पसल जस्ता व्यापारको क्षेत्र समेट्ने छैन ।

ज) "समुह" भन्नाले ३ वा सो भन्दा वढी युवाहरुको संलग्नतामा गरेको सामुहिक कार्य सम्झनु पर्दछ ।

**३. उद्देश्यः**

क) युवाहरुको सामुहिक उद्धमशिलतामा सहयोग पुग्ने । उत्पादन बृद्धि भई आयात प्रतिस्थापन हुने ।

ख) युवाहरु स्ववलम्बी भै स्वदेश मै केही गर्ने चाहनाका साथ विदेश पलायन हुनवाट रोकिने ।वा परिवारका अन्य सदस्यलाई स्वदेश कै उत्पादनशिल क्षेत्रमा कार्य गर्न रोक्न सक्ने ।

ग) गरी राखेको व्यवसायमा थप सहयोग पुगी थप आम्दानीको वातावरण तयार हुने ।

घ) युवाहरुलाई प्रोत्साहन पुग्ने र कार्य गर्न हौसला प्रदान हुने ।

**४. लक्षित वर्गः**

(१) यस बागमती प्रदेश भित्रका १३ जिल्लाका २/२ युवा समुह व्यवसायीहरु जसले गरि राखेको उद्धममा थप आम्दनी गर्ने उद्धेश्यका साथ यस कार्यालयमा आर्थिक सहयोगका लागि प्रस्ताव पेश गरेको आधारमा छनौट गरिने । यदी जिल्लागत कोटा वितरण हुन नसकेमा प्राप्त प्रस्तावको आधारमा प्रोत्साहन अनुदान दिइने ।

२) पेशा व्यवसाय नेपाल सरकारको नियमानुसार दर्ता भै सञ्चालन भै रहेको हुनुपर्नेछ । र जसको प्रोपाइटरहरु युवाहरु हुनुपर्नेछ ।

३ पेशा व्यवसायमा कम्तीमा रु ५०००००।०० (पाँच लाख) आफ्नो लगानी लागेको स्थानिय तह वा तहको प्राविधिकले प्रमाणित गरेको कागजात हुनु पर्ने ।

**५. प्रस्ताव पेश गर्ने युवा समुह व्यवसायीले गर्नुपर्ने कार्यः**

क) रु ५०००००।०० सम्म आफ्नो लगानी गरेको हुनु पर्नेछ ।

ख) यस कार्यालयले दिएको रकमवाट खरिद गर्न दिएको प्रस्तावमा पेश भएको सामग्रीहरु यस कार्यालयसँग सम्झौता भए पश्चात व्यवस्थापन गर्नुपर्नेछ ।

ग) ,यस कार्यालयसँग सम्झौता भए अनुसार खर्च भएको रकमको सक्कल बिल भरपाई असार १५ भित्र अनिवार्य रुपमा यस कार्यालयमा पेश गरिसक्नु पर्नेछ ।

घ) नेपाल सरकार तथा प्रदेश सरकारको ऐन नियमको परिधि भित्र रही आर्थिक कारोवार गर्नुपर्नेछ ।

ङ) कुन प्रकृतिको मेशिनरी वा सामग्री खरिद गरि उत्पादन र आम्दानी बढाउने हो प्रस्तावमा प्रष्ट खुल्नुपर्नेछ र प्रस्तावमा तोकिएको कार्यमा मात्र यस रकम खर्च गर्नुपर्नेछ ।

**६. छनौटका आधारहरुः**

(१) यस प्रदेशमा स्थायी वसोवास गरेको युवा व्यवसायी समुह हुनु पर्नेछ ।

२) यस प्रदेशमा नै व्यवसाय गरी राखेको हुनु पर्नेछ ।

३) यस कार्यक्रम अन्तरगत सुविधा लिन इच्छुक पेशा व्यवसायमा आवद्ध युवा व्यवसायि समुहहरुवाट धेरै संख्यामा निवेदन पर्न आएमा देहायका मुल्यांकनका आधारहरुमा कोटा छनौट गरिनेछ

**क) मूल्यांकनका आधारहरु**

क) पेशा व्यवसाय गरी राखेको ५ वर्ष भएमा १० अंक र सो भन्दा कम भए ५ अंक

ख) रु १००००००।००(रु दश लाख) भन्दा माथि लगानी गरेकोलाई १० अंक र कमलाई ५ अंक

ग) गाँउपालिकामा पेशा व्यवसाय गरेको भए २० अंक नपाको लागि १० अंक र उमानपा वा मानपाको लागि ५ अंक

घ) पेश गरेको प्रपोजल र प्रपोजलको आधारमा १० अंक

( प्रपोजल भित्र समेटिएका सम्पूर्ण विस्तृतिकरणका लागि ५ देखि १० अंक दिइने )

**७. सूचना प्रकाशनः** (१) "लागत साझेदारीमा आधारित युवा लक्षित कार्यक्रम̎" कार्यक्रम संचालन गर्नको लागि प्रदेश युवा परिषद्को कार्यालयले युवा व्यवसायी समुहहरुलाई सहभागिताका लागि राष्टिय दैनिक पत्रिकामा कम्तीमा १५ दिनको म्याद राखी सूचना प्रकाशन गर्नेछ ।

२) उपदफा (१) बमोजिम सूचना प्रकाशित भएपछि कार्यक्रमवाट सुविधा लिन चाहने युवा व्यवसायीहरुले अनुसूची १ बमोजिमको ढाँचामा प्रस्ताव योजना पेश गर्नुपर्नेछ ।

३) प्रस्ताव छनौट समितिः तोकिएको मिति भित्र कार्यालयमा प्राप्त भएका प्रस्ताव मूल्याङ्कन गरी छनोट गर्न देहायको लागत साझेदारीमा आधारीत युवा लक्षित कार्यक्रम छनोट समिति रहनेछ ।

क) कार्यकारी उपाध्यक्ष, प्रदेश युवा परिषद्‌ अध्यक्ष

ख) कार्यालयको सरोकारवाला मन्त्रालयको अधिकृत प्रतिनिधि सदस्य

ग) प्रदेश युवा परिषद्को कार्यालयको प्रमुख –सदस्य सचिव

४) छनौट समितिले बढीमा ३ जनालाई प्रस्ताव मूल्यांकन गर्न आमन्त्रण गर्न सक्नेछ ।

५) प्रस्ताव छनौट समितिको बैठक सम्बन्धी कार्यविधि सो समिति आफैले निर्धारण गरे बमोजिम हुनेछ ।

६) प्रस्ताव छनौट समितिले प्राप्त प्रस्ताव उपर आवश्यक छानविन गरी कोटा वितरण गर्नेछ ।

**८. सम्झौताः** (१) प्रस्ताव छनौट समितिबाट छनौट भएका समुहको आधिकारीक व्यक्ति वा व्यवसायी र कार्यालय बीच द्विपक्षीय सम्झौता गरिने छ ।

२) सम्झौता पश्चात व्यक्ति वा व्यवसायीलाई सामग्री खरिदका लागि बढीमा रु ३०००००।०० (रु तीन लाख ) दिइनेछ । सो रकम २ किस्तामा दिइनेछ । पहिलो किस्ता ३३ प्रतिशत दिइनेछ ।

३) सम्झौता २ प्रति हुनेछ । एक प्रति सम्बन्धित व्यक्ति वा फर्मलाई, र एक प्रति कार्यालयमा राख्नुपर्नेछ ।सम्झौता कार्यालयको तर्फवाट कार्यकारी उपाध्यक्ष, कार्यालय प्रमुख र फर्मको तर्फवाट फर्म धनी कम्तीमा ३ जना प्रोपाइटरले गर्नेछ ।

**९. प्रतिवेदनः** (१) समुह वा फर्मले सामग्री खरिद पश्चात व्यवसायमा परेको प्रभावको कार्यक्रम सम्पन्न भए पश्चात विल भरपाइका अतिरिक्त कार्य सम्पन्न फोटोहरु र प्रतिवेदन २०७९ असार १५ गते भित्र कार्यालयमा पेश गरि सक्नु पर्नेछ ।

**१०. लेखा परीक्षणः** (१ ) ̎लागत साझेदारीमा आधारित युवा लक्षित कार्यक्रम" कार्यक्रमको लेखा प्रणाली नेपाल सरकारले तोकेको ढाँचामा राख्नु पर्नेछ ।

**११. अनुगमन तथा मूल्याङ्कनः** (१) स्थानीय तहमा सम्बन्धित अभिभावकहरु, सम्बन्धित स्थानीय तह तथा सम्बन्धित वडा स्तरवाट समेत अनुगमन गर्न सक्ने भएकोले यसको सम्पूर्ण अभिलेख व्यक्ति वा फर्मले राख्नुपर्नेछ र सरोकारवालाहरुले खोजेको वखत देखाउन सक्नुपर्ने छ । साथै खरिद गरिएका सामग्रीहरु सरोकारवालाहरुले अनुगमन गर्दा देखाउन सक्ने हुनुपर्नेछ । कार्यालयवाट आवश्कता हेरी अनुगमन हुन सक्नेछ ।

२) प्रदेश स्तरबाट प्रदेश सरकार, युवा तथा खेलकुद मन्त्रालयबाट अनुगमन तथा यस कार्यालयको सरोकारवाला मन्त्रालयले निरीक्षण गरी पृष्ठपोषण एवं सुझाव दिन सक्नेछ । साथै यस कार्यालयले पनि समय समयमा अनुगमन गरी सुझाव दिन सक्नेछ ।

**१२. दण्ड सजायः** (१) छनौट भएका व्यवसायीले प्रस्ताव गरिए र सूचना गरे वमोजिमको सम्झौता गर्न नआएमा वा सम्झौता अनुसार कार्य नगरेमा त्यस्ता व्यक्ति वा व्यवसायीलाई कार्यालयबाट सञ्चालन गरिने अन्य कार्यक्रमहरुमा सहभागि गराईने छैन ।

२) समुह, फर्मसँग सम्झौता भईसकेपछि सम्झौता अनुसार गुणस्तरी कार्य सम्पन्न नगरेमा तथा कार्यालयबाट दिइएको वजेट प्रचलित आर्थिक ऐन नियम अनुसार खर्च नगरी हिनामिना गरेमा उक्त व्यक्ति वा व्यवसायीवाट जुनसुकै वखत क्षतिपूर्ति समेत भराई प्रचलित कानून बमोजिम आवश्यक कारवाही गरिनेछ ।

**१३. विविधः** यस कार्यविधि बमोजिम कार्यक्रममा आवश्यक सहयोग गर्नु सम्बन्धित सवैको कर्तव्य हुनेछ ।

**१४. निर्देशनको पालनाः** संघ, प्रदेश तथा स्थानीय सरकारले दिएको निर्देशनको पालना गर्नु पर्नेछ ।

**१५. कार्यविधि संसोधन गर्न सक्नेः** आवश्यकता अनुसार मन्त्रालयले कार्यविधि संसोधन गर्न सक्नेछ ।

**१६. वाधा अड्काउ फुकाउने :** यो कार्यक्रम कार्यान्वयनमा कुनै बाधा आइपरेमा मन्त्रालयले बाधा अड्काउ फुकाउन सक्नेछ ।

अनुसूची १

(दफा ७ को उपदफा २ संग सम्बन्धित )

व्यक्ति तथा व्यवसायीहररुले पेश गर्नुपर्ने प्रस्तावको नमूना ढाँचा

श्रीमान् कार्यकारी उपाध्यक्षज्यू

प्रदेश युवा परिषद्को कार्यालय , हेटौडा, मकवानपुर ।

महोदय

त्यस कार्यालयबाट मिति .................... मा ................. दैनिकमा प्रकाशित सूचना अनुसार हामी वा फर्मले लागत साझेदारीमा आधारित युवा लक्षित कार्यक्रम अन्तरगत कार्य गर्ने ईच्छा भएकोले निम्न विवरण सहित देहायका कागजातहरु संलग्न गरी यो प्रस्ताव पेश गरिएको छ ।

1. व्यवसायको नाम र ठेगानाः फोन नं. सहित

1. व्यक्ति वा व्यवसायीको प्रोपाइटरको नाम र सम्पर्क नं: इमेलः
2. पेशा व्यवसायमा लगानी गरेको रकम स्थानिय निकायवाट प्रमाणित ।
3. व्यवसायको सम्पूर्ण वस्तुस्थीति झल्कने परिचयः
4. अन्य विवरण:
5. मानवीय स्रोत सम्बन्धी विवरणः

कर्मचारी विवरणः

1. भौतिक पूर्वाधार सम्बन्धी विवरणः
2. कोठा संख्याः
3. भाडामा भए भाडा सम्झौता तथा आफ्नै जग्गमा भए लालपूर्जको फोटोकपीअवस्थाः

नागरिकताको प्रतिलिपिः

प्यान नं.

१ व्यक्ति वा व्यवसायको खाता रहेको बैंकको नामः २. खाता नं:

प्रष्ठ खाता नं. देखिने चेकको प्रतिलिपी उपलब्ध गराउनुपर्ने

हस्ताक्षर

प्रोपाइटरको नामः

मितिः